จะเกิดอะไรขึ้นหากปล่อยปลาทองลงสู่แหล่งน้ำตามธรรมชาติ
เคยมีกรณีศึกษาเกิดขึ้น เมื่อปี พ.ศ.2559 ได้มีรายงานว่านักวิจัยแห่งมหาวิทยาลัยเมอร์ดอค ประเทศออสเตรเลีย พบปลาทองในแม่น้ำวาส (Vasse River) ของออสเตรเลียขนาดใหญ่ยาวถึง 16 นิ้ว น้ำหนักสูงสุดถึง 4 ปอนด์ จากที่มีผู้ลักลอบนำปลาทองมาปล่อยลงแหล่งน้ำธรรมชาติ ผลลัพธ์จากการกระทำดังกล่าวทำให้ระบบนิเวศเสียหาย ปลาทองแพร่พันธุ์ ไม่มีนักล่า แถมปลาทองกินพืชน้ำแบบขุดรากถอนโคน ทำให้ปริมาณพืชน้ำมีจำนวนลดลงและยังเป็นพาหะโรคภัยต่อสัตว์น้ำชนิดอื่น ๆ ด้วย ดังนั้น ไม่ควรปล่อยปลาทองลงแหล่งน้ำธรรมชาติ